Привремени орган Града Крагујевца на седници одржаној 31.10.2023. године, на основу чланова 51., 66. став 5. и 86. став 4. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/18 и 111/21-др.закон), члана 66. Статута града Крагујевца („Службени лист града Крагујевца“, број 8/19) и тачке 1. и 3. Одлуке о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23), донео је

**Р Е Ш Е Њ Е**

**О ПРЕСТАНКУ МАНДАТА**

**ЧЛАНОВИМА ГРАДСКОГ ВЕЋА ГРАДА КРАГУЈЕВЦА**

1. Утврђује се да је члановима Градског већа града Крагујевца престао мандат са даном 30.10.2023. године:

- Проф.др Ненаду Станишићу, члану Градског већа за финансије,

- Данки Андоновски, члану Градског већа за инвестиције и управљање пројектима,

- др Гордани Дамњановић, члану Градског већа за здравствену и социјалну заштиту,

- Дамјану Срејићу, члану Градског већа за равномерни и одрживи развој села и града,

- Маји Ангеловској, члану Градског већа за комуналне делатности,

- Душану Алексићу Зеки, члану Градског већа за образовање,

- Радомиру Ерићу, члану Градског већа за привреду,

- Стефану Никезићу, члану Градског већа за унапређење и заштиту животне средине,

- Сањи Туцаковић, члану Градског већа за локалну самоуправу,

- Миљану Бјелетићу, члану Градског већа за културу,

- Предрагу Стевовићу, члану Градског већа за спорт.

2. Ово решење објавити у „Службеном листу града Крагујевца“.

**О б р а з л о ж е њ е**

Влада Републике Србије донела је Одлуку о распуштању Скупштине града Крагујевца и образовању Привременог органа града Крагујевца („Службени гласник РС“, број 94/23). Ова Одлука је ступила на снагу 30.10.2023. године.

Чланом 1. Одлуке о распуштању Скупштине града Крагујевца и образовању Привременог органа града Крагујевца утврђено је да се распушта Скупштина града Крагујевца чиме је престао мандат Скупштини града Крагујевца.

Чланом 51., а у вези члана 66. став 5. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/18 и 111/21-др.закон) утврђено је да престанком мандата Скупштине града, престаје мандат извршних органа града, с тим да они врше текуће послове из своје надлежности до ступања на дужност новог градоначелника, односно председника и чланова Привременог органа, ако је Скупштини мандат престао због распуштања Скупштине.

На основу наведеног, одлучено је као у диспозитиву овог Решења.

**ПРИВРЕМЕНИ ОРГАН ГРАДА КРАГУЈЕВЦА**

**Број: 118-258/23-I**

**У Крагујевцу, 31.10.2023. године**

**ПРЕДСЕДНИК**

**Никола Дашић, с.р.**